Waar is God? Het God dalk verslaap? - www.bybelkennis.co.za
Without new hearts there can be no new world – Leonard Sweet en Frank Viola
Ons het gekyk na natuurrampe, maar wat van massamoorde – Sarajewo, Rwanda, konsentrasiekampe … Herinner ons aan Habakuk: Hoe lank moet ek om hulp roep voordat U hoor, Here, moet ek by U bly kla oor geweld voordat U red? … waarom kyk U toe as daar soveel ellende is? … Slegte mense het die oorhand oor die goeies, en so word die reg verkrag (1:2 – 4). Psalm 23 beweeg van groen weivelde na donker dieptes.
War egter vas staan is dat God by ons is In u hande is ek veilig.
God het egter verkies om deur mense te werk – mense wat verander is om die geskiedenis te verander. God verkies om in my en langs my te werk. As daar iets is wat ons meer nodig het as die antwoord op die hoekom-vraag is dit die versekering van God se teenwoordigheid by ons. Daarom het God sy Seun gestuur. Hy aanvaar sy lyding vrywillig. Dietrich Bonhoeffer wat in ‘n Duitse konsentrasiekamp gesterf het, stel dit so: Only a suffering God can help.
Dit help nie ons probeer die hoekom-vraag antwoord nie – ons moet besef dat God nie ‘n afwesige God is wat nie weet wat op die aarde aangaan nie. Ons gaan nie alleen deur ons lyding nie. Christian Wiman wat sy vrou en kind in ‘n motorongeluk verloor het, s: Christ is God crying out I am here.
Die volgelinge van Jesus Christus glo dat God eendag ons planeet sal genees. Die probleem is dat baie van ons nie ‘n wêreld vol pyn en lyding met ‘n liefdevolle God kan vereenselwig nie. Willard Dallas gee ‘n bietjie perspektief hierop: Nothing irredeemable has happened to us or can happen to us on our way to our destiny in God’s full word. Alles kan en gaan reggestel word.
Die volgelinge van Jesus Christus is nie van tragedies vrygestel nie – Jesus was ook nie van sy kruisdood vrygestel nie. As dit lyk of God afwesig is, moet sy volgeling sy teenwoordigheid op aarde wys. Sonder ondersteuning van ander lei lyding tot isolasie en wanhoop.
Slaap God? Is Hy afwesig? Paulus antwoord: Wie kan ons van die liefde van Christus skei? Lyding of benoudheid of vervolging, honger of naaktheid, gevaar of swaard? … Hiervan is ek oortuig: geen dood of lewe of engele of magte of teenswoordige of toekomstige dinge of kragte of hoogte of diepte of enigiets in die skepping kan ons van die liefde van God skei nie, die liefde wat daar is in Christus Jesus ons Here (Romeine 8:35 – 39)
Laaste 7 Dae: 4,761